[MySQL бази данни](/bg/kb/view/838_mysql_bazi_danni_1 "MySQL бази данни")

 Можете да използвате раздела MySQL бази данни на хостинг Контролния панел, за да управлявате Вашите MySQL бази данни, потребители и техните привилегии чрез три таба - Бази данни, MySQL потребители и Привилегии. Всеки от тези табове Ви позволява да изпълнявате различни операции:

Табът Бази данни Ви позволява да:

създадете нова база данни;
достъпите phpMyAdmin;
видите списък с Вашите бази данни и MySQL потребителите, асоциирани с тях;
импортирате база данни;
експортирате база данни;
изтриете база данни.

Чрез табът MySQL потребители можете да:

добавите MySQL потребител;
видите списък с Вашите MySQL потребители и базите данни, с които са асоциирани;
промените паролата на MySQL потребител;
разрешите външните връзки за MySQL потребител;
изтриете MySQL потребител.

Табът Привилегии Ви дава възможност да:

асоциирате MySQL потребител с база данни;
видите списък с Вашите бази данни и MySQL потребители с техните привилегии;
промените привилегиите на MySQL потребител за база данни.


 